CELEX: 32019D0081
Language: hr
Date: 2019-01-17 00:00:00
Title: Provedbena odluka Komisije (EU) 2019/81 od 17. siječnja 2019. o izmjeni Priloga I. Provedbenoj odluci (EU) 2016/2008 o mjerama nadzora zdravlja životinja u pogledu bolesti kvrgave kože u određenim državama članicama (priopćeno pod brojem dokumenta C(2019) 102) (Tekst značajan za EGP.)

21.1.2019   
               
               
                  HR
               
               
                  Službeni list Europske unije
               
               
                  L 18/43
               
            
         PROVEDBENA ODLUKA KOMISIJE (EU) 2019/81
         od 17. siječnja 2019.
         o izmjeni Priloga I. Provedbenoj odluci (EU) 2016/2008 o mjerama nadzora zdravlja životinja u pogledu bolesti kvrgave kože u određenim državama članicama
         
            
               (priopćeno pod brojem dokumenta C(2019) 102)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
         uzimajući u obzir Direktivu Vijeća 90/425/EEZ od 26. lipnja 1990. o veterinarskim pregledima koji se primjenjuju u trgovini određenim živim životinjama i proizvodima unutar Unije s ciljem uspostave unutarnjeg tržišta (2), a posebno njezin članak 10. stavak 4.,
         uzimajući u obzir Direktivu Vijeća 92/119/EEZ od 17. prosinca 1992. o uvođenju općih mjera Zajednice za suzbijanje određenih bolesti životinja i posebnih mjera koje se odnose na vezikularnu enterovirusnu bolest svinja (3), a posebno njezin članak 14. stavak 2., članak 19. stavak 1. točku (a), članak 19. stavak 3. točku (a) i članak 19. stavke 4. i 6.,
         uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (4), a posebno njezin članak 4. stavak 3.,
         budući da:
         
                     (1)
                  
                  
                     Direktivom 92/119/EEZ utvrđuju se opće mjere nadzora koje se primjenjuju u slučaju pojave određenih bolesti životinja, uključujući bolest kvrgave kože. Te mjere nadzora uključuju uspostavljanje zaraženih i ugroženih područja oko zaraženog gospodarstva, a njima se predviđa i hitno cijepljenje u slučaju pojave bolesti kvrgave kože kao dodatak drugim mjerama nadzora.
                  
               
                     (2)
                  
                  
                     Provedbenom odlukom Komisije (EU) 2016/2008 (5) utvrđuju se mjere nadzora zdravlja životinja koje se poduzimaju u pogledu izbijanja bolesti kvrgave kože u državama članicama ili njihovim dijelovima navedenima u njezinu Prilogu I., uključujući minimalne zahtjeve za programe cijepljenja protiv bolesti kvrgave kože koje države članice podnose Komisiji na odobrenje. Provedbenom odlukom (EU) 2016/2008 „zaražena područja” definiraju se kao dio područja države članice naveden u njezinu Prilogu I. dijelu II., koji uključuje područje na kojem je potvrđena bolest kvrgave kože te sva zaražena i ugrožena područja uspostavljena u skladu s Direktivom 92/119/EEZ i na kojem se cijepljenje protiv bolesti kvrgave kože može provesti nakon što se odobre programi cijepljenja. Nadalje, u predmetnoj odluci „slobodna područja na kojima je obavljeno cijepljenje” definiraju se kao dio područja države članice naveden u dijelu I. tog Priloga koji uključuje područjâ izvan zaraženih područja i na kojima se cijepljenje protiv bolesti kvrgave kože provodi nakon što se odobre programi cijepljenja.
                  
               
                     (3)
                  
                  
                     Bolest kvrgave kože prvi put je potvrđena u kolovozu 2015. u Grčkoj. U 2016. zabilježeni su slučajevi bolesti kvrgave kože u Bugarskoj i dodatni slučajevi u Grčkoj, a bolest se pojavila i u nekoliko susjednih trećih zemalja. U 2017. bolest kvrgave kože u jugoistočnoj Europi bila je manje prisutna, odnosno u većim razmjerima bolest se ponovno pojavila u Albaniji, a zabilježeno je nekoliko dodatnih povremenih izbijanja u Grčkoj i bivšoj jugoslavenskoj republici Makedoniji.
                  
               
                     (4)
                  
                  
                     U 2018. epidemiološka situacija u pogledu bolesti kvrgave kože poboljšala se i nije bilo prijavljenih slučajeva bolesti kvrgave kože ni u jednoj državi članici ni susjednoj trećoj zemlji u jugoistočnoj Europi, osim Turske.
                  
               
                     (5)
                  
                  
                     Kao odgovor na izbijanje bolesti kvrgave kože pogođene države članice, odnosno Grčka i Bugarska, te pogođene susjedne treće zemlje provele su programe masovnog cijepljenja svojih živih goveda i divljih preživača u zatočeništvu. Program masovnog cijepljenja protiv bolesti kvrgave kože kao preventivnu mjeru zbog epidemiološke situacije u susjednim državama članicama i trećim zemljama provela je u 2016. i 2017. i Hrvatska, u kojoj se bolest kvrgave kože još nije pojavila. Komisija je programe cijepljenja protiv bolesti kvrgave kože u Grčkoj, Bugarskoj i Hrvatskoj odobrila u skladu s Provedbenom odlukom Komisije (EU) 2016/2009 (6).
                  
               
                     (6)
                  
                  
                     Od prvog pojavljivanja bolesti kvrgave kože u kontinentalnoj Europi Europska agencija za sigurnost hrane (EFSA) izdala je Hitnu preporuku o bolesti kvrgave kože, donesenu 29. srpnja 2016. (7), i tri izvješća, odnosno „Bolest kvrgave kože: I. Prikupljanje i analiza podataka”, odobreno 27. ožujka 2017. (8), „Bolest kvrgave kože: II. Prikupljanje i analiza podataka”, odobreno 29. siječnja 2018. (9), i „Bolest kvrgave kože: znanstvena i tehnička pomoć u aktivnostima nadzora”, odobreno 28. rujna 2018. (10) Sve te znanstvene ocjene upućuju na to da se akcijama masovnog cijepljenja protiv bolesti kvrgave kože, ako se one propisno provode, bolest stavlja pod nadzor i time sprječava novo izbijanje bolesti.
                  
               
                     (7)
                  
                  
                     Masovno cijepljenje protiv bolesti kvrgave kože nastavilo se u 2018. u svim državama članicama i susjednim trećim zemljama jugoistočne Europe koje su bile pogođene bolešću kvrgave kože.
                  
               
                     (8)
                  
                  
                     Hrvatska je početkom 2018. obustavila cijepljenje protiv bolesti kvrgave kože s obzirom na povoljnu epidemiološku situaciju u toj državi članici i susjednim trećim zemljama. Umjesto toga počela je provoditi program nadziranja bolesti kvrgave kože koji je odobrila Komisija. Taj program obuhvaća kliničko, virološko i serološko nadziranje, a osobita pozornost posvećuje se područjima visokog rizika, koja se nalaze u blizini država članica i susjednih trećih zemalja u kojima su zadnjih godina prijavljeni slučajevi izbijanja bolesti kvrgave kože.
                  
               
                     (9)
                  
                  
                     U skladu s člankom 11.9.4. Kodeksa o zdravlju kopnenih životinja Svjetske organizacije za zdravlje životinja (OIE) u slučaju preventivnog cijepljenja koje se u državi ili zoni u kojoj nema bolesti kvrgave kože provodi kao odgovor na prijetnju, ali bez pojave slučajeva bolesti kvrgave kože, status područja slobodnog od bolesti može se ponovno steći osam mjeseci nakon posljednjeg cijepljenja ako je provedeno kliničko, virološko i serološko nadziranje u skladu s člankom 11.9.15. tog kodeksa.
                  
               
                     (10)
                  
                  
                     Prema izvješću koje je Hrvatska dostavila Komisiji 13. listopada 2018. rezultati kliničkog, virološkog i serološkog nadziranja pokazuju da nema dokaza o prisutnosti bolesti kvrgave kože na njezinu državnom području. To znači da, zbog nepojavljivanja slučajeva bolesti kvrgave kože i s obzirom na to da je prošlo više od osam mjeseci od posljednjeg cijepljenja protiv te bolesti, Hrvatska ispunjava sve zahtjeve OIE-a za status područja slobodnog od bolesti za bolest kvrgave kože. Stoga je primjereno ukinuti ograničenja u vezi s cijepljenjem protiv bolesti kvrgave kože u toj državi članici.
                  
               
                     (11)
                  
                  
                     Kao rezultat toga unos za Hrvatsku trebalo bi izbrisati s popisa država članica koje imaju „slobodna područja na kojima je obavljeno cijepljenje” u Prilogu I. Provedbenoj odluci (EU) 2016/2008.
                  
               
                     (12)
                  
                  
                     Prilog I. Provedbenoj odluci (EU) 2016/2008 trebalo bi stoga na odgovarajući način izmijeniti.
                  
               
                     (13)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Prilog I. Provedbenoj odluci (EU) 2016/2008 zamjenjuje se tekstom iz Priloga ovoj Odluci.
         
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 17. siječnja 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 395, 30.12.1989., str. 13.
         
         
            (2)  SL L 224, 18.8.1990., str. 29.
         
         
            (3)  SL L 62, 15.3.1993., str. 69.
         
         
            (4)  SL L 18, 23.1.2003., str. 11.
         
         
            (5)  Provedbena odluka Komisije (EU) 2016/2008 od 15. studenoga 2016. o mjerama nadzora zdravlja životinja u pogledu bolesti kvrgave kože u određenim državama članicama (SL L 310, 17.11.2016., str. 51.).
         
            (6)  Provedbena odluka Komisije (EU) 2016/2009 оd 15. studenoga 2016. o odobravanju programa cijepljenja protiv bolesti kvrgave kože koje podnose države članice (SL L 310, 17.11.2016., str. 66.).
         
            (7)  EFSA Journal 2016.; 14(8):4573.
         
            (8)  EFSA Journal 2017.; 15(4):4773.
         
            (9)  EFSA Journal 2018.; 16(2):5176.
         
            (10)  EFSA Journal 2018.; 16(10):5452.
      
      
         
            PRILOG
            
               
                  
                     „PRILOG I.
                     DIO I.
                     ‚Slobodna područja na kojima je obavljeno cijepljenje’
                     1.   Bugarska
                     
                     
                              
                                 A
                              
                              
                                 Sljedeće pokrajine u Bugarskoj:
                                 
                                             —
                                          
                                          
                                             pokrajina Burgas,
                                          
                                       
                                             —
                                          
                                          
                                             pokrajina Varna,
                                          
                                       
                                             —
                                          
                                          
                                             pokrajina Dobrič,
                                          
                                       
                                             —
                                          
                                          
                                             pokrajina Razgrad,
                                          
                                       
                                             —
                                          
                                          
                                             pokrajina Silistra,
                                          
                                       
                                             —
                                          
                                          
                                             pokrajina Ruse,
                                          
                                       
                                             —
                                          
                                          
                                             pokrajina Pleven.
                                          
                                       
                           
                              
                                 B
                              
                              
                                 Sljedeće općine u Bugarskoj:
                                 
                                             —
                                          
                                          
                                             općine Opaka, Popovo i Antonovo u pokrajini Trgovište,
                                          
                                       
                                             —
                                          
                                          
                                             općine Šumen, Kaspičan, Novi Pazar, Nikola Kozlevo, Kaolinovo, Venec i Hitrino u pokrajini Šumen,
                                          
                                       
                                             —
                                          
                                          
                                             općine Svištov, Polski Trambeš i Stražica u pokrajini Veliko Trnovo.
                                          
                                       
                           2.   Grčka
                     
                     Sljedeće regije u Grčkoj:
                     
                                 —
                              
                              
                                 regija Jonski otoci osim regionalne jedinice Kerkyra,
                              
                           
                                 —
                              
                              
                                 regija Sjeverni egejski otoci osim regionalne jedinice Limnos,
                              
                           
                                 —
                              
                              
                                 regija Južni egejski otoci,
                              
                           
                                 —
                              
                              
                                 regija Kreta.
                              
                           DIO II.
                     ‚Zaražena područja’
                     1.   Grčka
                     
                     
                              
                                 A
                              
                              
                                 Sljedeće regije u Grčkoj:
                                 
                                             —
                                          
                                          
                                             regija Atika,
                                          
                                       
                                             —
                                          
                                          
                                             regija središnja Grčka,
                                          
                                       
                                             —
                                          
                                          
                                             regija središnja Makedonija,
                                          
                                       
                                             —
                                          
                                          
                                             regija istočna Makedonija i Tracija,
                                          
                                       
                                             —
                                          
                                          
                                             regija Epir,
                                          
                                       
                                             —
                                          
                                          
                                             regija Peloponez,
                                          
                                       
                                             —
                                          
                                          
                                             regija Tesalija,
                                          
                                       
                                             —
                                          
                                          
                                             regija zapadna Grčka,
                                          
                                       
                                             —
                                          
                                          
                                             regija zapadna Makedonija.
                                          
                                       
                           
                              
                                 B
                              
                              
                                 Sljedeće regionalne jedinice u Grčkoj:
                                 
                                             —
                                          
                                          
                                             regionalna jedinica Limnos,
                                          
                                       
                                             —
                                          
                                          
                                             regionalna jedinica Kerkyra.
                                          
                                       
                           2.   Bugarska
                     
                     Cijelo državno područje Bugarske osim područja navedenih u dijelu I.
                  
               ”